KOMISIJOS SPRENDIMAS
2007 m. rugsėjo 7 d.
iš dalies keičiantis Sprendimą 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Vokietijos naminiams paukščiams sukelia gripo viruso H5N1 potipis
(pranešta dokumentu Nr. C(2007) 4141)
(Tekstas svarbus EEE)
(2007/604/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo Sutartį,
atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
atsižvelgdama į 2005 m. gruodžio 20 d. Tarybos direktyvą 2005/94/EB dėl paukščių gripo kontrolės Bendrijoje priemonių ir panaikinančią Direktyvą 92/40/EEB (3), ypač į jos 63 straipsnio 3 dalį,
kadangi:
(1)
2006 m. birželio 14 d. Komisijos sprendime 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis, ir panaikinančiame Sprendimą 2006/135/EB (4) nustatytos tam tikros apsaugos priemonės, kurios būtų taikomos siekiant išvengti šios ligos išplitimo. Šios priemonės apima A ir B teritorijų, kuriose turi būti taikomos apsaugos priemonės, nustatymą, atsižvelgiant į įtariamą arba patvirtintą ligos protrūkį. A ir B teritorijos išvardytos Sprendimo 2006/415/EB priede.
(2)
Vokietijos Bavarijos žemėje kilus labai patogeniško H5N1 potipio paukščių gripo protrūkiui, Sprendimas 2006/415/EB buvo iš dalies pakeistas Sprendimu 2007/591/EB, kad būtų pakeistas Sprendimo 2006/415/EB priedas įtraukiant su ta valstybe nare susijusius įrašus.
(3)
Maisto grandinės ir gyvūnų sveikatos nuolatiniame komitete buvo persvarstytos apsaugos priemonės, kurių pagal Sprendimą 2006/415/EB ėmėsi Vokietija, įskaitant A ir B teritorijų nustatymą, kaip nurodyta to sprendimo 4 straipsnyje.
(4)
Be to, siekiant Bendrijos teisės aktų aiškumo, turėtų būti išbraukti su A ir B teritorijomis Čekijoje ir Vokietijoje, kur apsaugos priemonės nebetaikomos, susiję Sprendimo 2006/415/EB priedo įrašai.
(5)
Todėl Sprendimas 2006/415/EB turėtų būti atitinkamai iš dalies pakeistas.
(6)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2006/415/EB priedas iš dalies keičiamas kaip nurodyta šio sprendimo priede.
2 straipsnis
Šis sprendimas skirtas valstybėms narėms.
Priimta Briuselyje, 2007 m. rugsėjo 7 d.